नेगुरा ग्राम में बहुत पहले इस ग्राम के ईश्वर शरण सिंह ( भाई जी) ये कोंग्रेस के पंडित कमलापति त्रिपाठी के साथ बहुत बड़े पद पर रहे हैं जो कि नेगुरा ग्राम के बहुत ही मसहूर व्यक्ति हैं इनका इतिहास चन्दौली जिले के नाम यानी राजा चंदेल के नाम पर बना है उनके उल्लेख में मिलता है और इनके परिवार के लोग अभी भी वह इतिहास बात सकते हैं उनके भाई युगल किशोर सिंह( प्रदुमन जी) , कुवँर वीरेंद्र नारायण राकेश( चुनमुन जी)अभी आज भी जिंदा हैं

बाबु प्रसिद्ध नारायण सिंह चंदौली (वाराणसी) जनपद के प्रथम स्नातक के साथ-साथ जनपद के प्रथम जन प्रतिनिधि थे। श्री सिंह बनारस डिस्ट्रिक्ट बोर्ड के प्रथम चेयरमैन थे। बाबु प्रसिद्ध नारायण सिंह चंदौली जनपद के कादिराबाद गावँ के मूल निवासी थे। राजा बनारस द्वारा नौगढ़ में श्री सिंह को जमीन दान स्वरूप दिया गया था जहाँ पर श्री सिंह ने शमशेरपुर नामक गावँ स्थापित किया और आदिवासी समाज के उत्थान में काफी सहयोग किया।

एल. उमाशंकर सिंह एक साधक किस्म के अध्येता, विचारक, कलाकार, पत्रकार व सम्पादक हैं। लगभग तीस वर्षों से चित्रकला, साहित्य व पत्रकारिता की सेवा कर रहे हैं और स्वयं को सिर्फ सामान्य विद्यार्थी व जिज्ञासु ही मानते हैं। सम्मान व धनार्जन की लिप्सा से परे सिर्फ कर्म और देयवृत्ति में विश्वास रखते हैं। विचारों से प्रगतिशील हैं लेकिन विज्ञान को अपना धर्म मानने में कोताही नहीं बरतते। बड़े प्रकृति-प्रेमी हैं। अक्सर यायावर की तरह देश-विदेश की यात्राओं में मशगूल रहते हैं, क्योंकि इनकी दृष्टि में असली दर्शन यही है।
एल. उमाशंकर ने पत्रकारिता की शुरुआत छात्र-जीवन से ही कर दी। पाँच वर्षों तक अपने विद्यालय की पत्रिका 'प्रतिभा' में छात्र-सम्पादक रहे। तत्कालीन सबसे बड़े समाचार-पत्र 'आज' में अनेक वर्षों तक संवाददाता, फीचर-लेखक व चित्रकार के रूप में कार्य किया। बड़े प्रसार संख्या वाली राष्ट्रीय पाक्षिक पत्रिका 'पुनर्जागरण' के मुख्य कार्यकारी सम्पादक रहे। मासिक साहित्यिक पत्रिका 'भारतीय वाड़्गमय' के कार्यकारी सम्पादक भी रहे। कुछ महीनों तक लखनऊ से प्रसारित टीवी-शो 'आई टीवी' में कार्यक्रम निदेशक का पद सम्हाला। 'दैनिक जागरण' जैसे बड़े समाचार-पत्र के लखनऊ यूनिट में वरिष्ठ उपसम्पादक भी रहे। इसके अतिरिक्त 'नवभारत टाइम्स' मुम्बई, 'संमार्ग' कोलकाता, 'आवाज' धनबाद, 'गांडीव' वाराणसी, 'नेशनल रिव्यू' आजमगढ़, 'राष्ट्रचिन्ह' गोरखपुर, 'सन्मार्ग' वाराणसी व 'गाँव-गिराँव' वाराणसी सहित अनेक समाचार-पत्रों के लिए विभिन्न भूमिकाओं में कार्य किया। पचास से अधिक स्मृतिग्रंथों व स्मारिकाओं का सम्पादन और आवरण-संयोजन भी कर चुके हैं। दर्जनों स्मृतिग्रंथों में सलाहकार रह चुके हैं और वर्तमान में लगभग बीस पत्रिकाओं में सलाहकार-सम्पादक व मुख्य विजुअलाइजर की भूमिका का निर्वहन कर रहे हैं। अभी तक विभिन्न पत्र-पत्रिकाओं में लगभग चार सौ फीचर-लेख प्रकाशित हो चुके हैं।
प्राथमिक कक्षाओं के गुरु आचार्य पारसनाथ शर्मा से प्रभावित होकर एल. उमाशंकर के भीतर साहित्यिक अभिरुचि पैदा हुई और अपने ही कुल के ख्यातिलब्ध समालोचक डॉक्टर नामवर सिंह के सान्निध्य ने उस अभिरुचि को पंख दिया। कक्षा सात की पढ़ाई के दौरान ही कविताओं-कहानियों की रचना का प्रयास शुरू हो गया था। प्रत्येक रचनाओं के प्रथम पाठक या श्रोता भी डॉ. नामवर सिंह ही रहते थे और लगातार सुझाव और प्रोत्साहन भी देते रहते थे। एल. उमाशंकर की कुछ कहानियाँ व कविताएँ विद्यालयीय पत्रिका 'प्रतिभा' के अनेक अंकों में प्रकाशित हुईं। बाद में अनेक प्रतिष्ठित पत्र-पत्रिकाओं में कविताएँ छपीं।
ढाई सौ से अधिक कविताएँ, लगभग तीस कहानियाँ व दो अपूर्ण उपन्यास लिख चुके एल. उमाशंकर की कविताएँ तो कुछ साझा-संकलनों में पुस्तकाकार प्रकाशित हुईं, लेकिन अन्य अभी भी प्रकाशन की बाट जोह रही हैं। खुद के साहित्य को प्रकाशित नहीं करा पाने का कारण शायद यही है कि ये दूसरे रचनाकारों की कृतियों के सम्पादन में अपना अधिकाधिक समय देते रहे हैं। पाँच सौ से अधिक पुस्तकों का सम्पादन मामूली बात नहीं होती है और एल. उमाशंकर ने यह अचम्भित करने वाला श्रमसाध्य कार्य किया है। सम्पादित पुस्तकें विश्वविद्यालय प्रकाशन, पुनर्जागरण प्रकाशन, पुस्तक-पथ प्रकाशन, वाराणसेय संस्कृत संस्थान, शारदा प्रकाशन, अक्षर प्रकाशन व संस्कृति प्रकाशन सहित अनेक महत्वपूर्ण प्रकाशनों से प्रकाशित हुई हैं। एल. उमाशंकर ने 'निर्गुण रचनावली' (छः खण्डों में), 'पं. कृपाशंकर शुक्ल रचनावली' (चार खण्डों में), 'मुकुल रचनावली', 'विवेकी राय कथा-समग्र' सहित अनेक बड़े संग्रहों का भी कुशल सम्पादन किया। इनके द्वारा बाबा नागार्जुन, त्रिलोचन शास्त्री, विष्णु प्रभाकर, मनोहरश्याम जोशी, डॉ. रामविलास शर्मा, डॉ. विद्यानिवास मिश्र, डॉ. विष्णुकांत शास्त्री, डॉ. नामवर सिंह, डॉ. केदारनाथ सिंह, डॉ. मैनेजर पाण्डेय, मुद्राराक्षस, डॉ. अशोक वाजपेयी व राजेंद्र यादव सहित पचास से अधिक स्वनामधन्य साहित्यकारों का साक्षात्कार लिया गया, जो विभिन्न पत्र-पत्रिकाओं में प्रकाशित हुए। सौ से अधिक पुस्तक-समीक्षाएँ भी विभिन्न पत्र-पत्रिकाओं में प्रकाशित हो चुकी हैं। एल. उमाशंकर द्वारा लिखित नौ नाटकों व तीन पटकथाओं का मंचन व दृश्यांकन भी हो चुका है।
एल. उमाशंकर सिंह जब प्राथमिक कक्षाओं में पढ़ रहे थे तो पड़ोसी गाँव के एक बहुमुखी प्रतिभासम्पन्न व्यक्ति श्री पारसनाथ शर्मा उनके अध्यापक के रूप में मिले। शर्मा जी साहित्य, संगीत, चित्रकला, मूर्तिकला व तकनीकी में तो माहिर थे ही, अध्यापन-कला में भी बेजोड़ थे। आचार्य शर्मा की चित्रकारी से प्रभावित होकर एल. उमाशंकर चित्रांकन में मनोयोग से लगे। कला के प्रति गहरे लगाव ने ही इनको अपने नाम (उमाशंकर) के पहले दुनिया के महानतम चित्रकार लियोनार्दो द विंची का नाम जोड़ने हेतु प्रेरित किया। इनके नाम एल. उमाशंकर का प्रथमाक्षर 'एल' लियोनार्दो है। प्राथमिक कक्षाओं में ही एल. उमाशंकर लगन व रियाज से विद्यालय में सबसे अच्छे कलाकार-छात्र बन गए। कुशल चित्रांकन ने इनको इण्टरमीडिएट तक आसपास के जनपदों में भी चर्चित कर दिया। मण्डलीय कला प्रतियोगिताओं में प्रत्येक वर्ष इनको प्रथम स्थान प्राप्त होता रहा। आगे फाइन आर्ट्स में एडमिशन लेकर इन्होंने बड़े शहरों में चित्र-प्रदर्शनियाँ आयोजित करनी शुरू की। देश के अनेक शहरों की महत्वपूर्ण कला-दीर्घाओं सहित विदेशों में भी इनके चित्रों की कुल ग्यारह एकल व कुल एकतीस संयुक्त चित्र-प्रदर्शनियाँ आयोजित हो चुकी हैं। दर्जनों समकालीन बड़े चित्रकारों के कला-कर्म पर इन्होंने समीक्षात्मक लेख भी लिखे, जो विभिन्न पत्र-पत्रिकाओं में प्रकाशित हुए।
एल. उमाशंकर सिंह की रुचि भारतीय संगीत में भी गहरी है। शास्त्रीय, उपशास्त्रीय, लोकसंगीत व अनुरंजक संगीत पर इन्होंने खूब लिखा है। सैकड़ों संगीतज्ञों व उनके सांगीतिक अवदान पर लिखित एल. उमाशंकर के लेख विभिन्न पत्र-पत्रिकाओं में प्रकाशित हो चुके हैं। कुछ सांगीतिक ग्रंथों की भूमिका भी इन्होंने लिखी है।
अध्ययन, चिंतन, लेखन व देशाटन में लगातार सक्रिय रहने के बावजूद एल. उमाशंकर सिंह बेहद मिलनसार व सहयोगी स्वभाव के इनसान हैं। अक्सर सामाजिक आयोजनों में भाग भी लेते रहते हैं। बिना लाग-लपेट के अपना प्रगतिशील वक्तव्य भी रखते हैं। नये रचनाकारों को खोज-खोजकर प्रोत्साहित करते हैं। व्यवहारकुशल होने के कारण सामाजिक दायरा भी काफी बड़ा है। विभिन्न क्षेत्र की बड़ी विभूतियों से सहज सम्बन्ध हैं इनके। वाम-व्यवहारी हैं, इसलिए सभी से एक भाव में मिलते हैं। किसी का भी सहयोग करके स्वयं को उपकृत महसूस करते हैं। बड़े-बड़े आयोजनों या प्रकरणों को बेहद सहज व आसान भाव से सम्पन्न करने में सक्षम दिखते हैं। सब मिलाकर कहें तो एल. उमाशंकर सिंह में अनेक व्यक्तित्वों का समावेश है, ठीक वैसे ही जैसे महान इटालियन चित्रकार लियोनार्दो दा विंची में था। (प्रस्तुति डॉ. अजय प्रताप)

प्रशासनिक
जिले के प्रमुख व्यक्तित्व
इतिहास
जनांकिक